**Келісілді Бекітемін**

ҚО ББД ОӘО ҚО ББД ОӘО

директордың орынбасары директоры

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Г. Копбаева Г. Қожахметова

«12» қараша 2015 ж. . «13» қараша 2015 ж.

**Қарағанды облысының педагогтары арасында өтетін**

**«Заманауи әлемдегі педагог» атты облыстық дистанциондық**

**эссе байқауының**

**ЕРЕЖЕСІ**

**1.Жалпы ережелер**

1.1. Осы ереже «Заманауи әлемдегі педагог» атты (одан әрі Байқау) облыстық дистанциондық эссе байқауының мақсатын, міндеттерін, ұйымдастыру ретін, оның қатысушыларына қойылатын талаптарды, қатысушыларды бағалау және жеңімпаздарды марапаттау тәртібін белгілейді.

1.2. Байқау 2015-2016 оқу жылы Қарағанды облысының Білім беруді дамытудың оқу-әдістемелік орталығында іс-шаралар жоспарына сәйкес өтеді.

1.3. Байқаудың байқау нысаны педагогтің қазіргі қоғамдағы рөлі, кәсіби жетістіктері, қызметі туралы ойлары туралы жазылған эссе болып табылады.

**2.Байқаудың мақсаттары мен міндеттері**

2.1. Мақсаты: педагогтің шығармашылық әлеуетін қолдау, оның имиджін қалыптастыру.

2.2. Міндеттері:

- педагогтардың шығармашылық белсенділігін ынталандыру;

- ұстаздарға қазіргі қоғамдағы педагогтың рөлі туралы өз көзқарастарын білдіруге мүмкіндік беру.

**3. Байқауға қатысушылар**

3.1. Байқауға білім беру ұйымдарының педагогтары: тәрбие жұмысы бойынша директордың орынбасарлары, сынып жетекшілері, әлеуметтік педагогтар, жалпы білім беретін және шағын жинақталған мектептердің тәлімгерлері, арнайы (түзету) білім беру ұйымдарының педагогтары, балалар үйлері мен кәмелетке толмағандарды бейімдеу орталықтарының педагогтары қатыса алады.

3.2. Қатысушылардың жасына шек қойылмайды және педагогикалық өтілі мен біліктілік санаты есепке алынбайды.

**4. Байқауды өткізу және ұйымдастыру**

4.1. Байқау материалдары қазақ, орыс және ағылшын тілдерінде қабылданады.

4.2. Байқау материалдарында мыналар қамтылуға тиіс:

- эссенің дискідегі электрондық нұсқасы;

- тез тігілетін папкаға салынған мәтіндік нұсқасы, әрбір парағы жеке файлдарға салынсын;

- сауалнама өтінімінде педагогтің толық аты-жөні, білім беретін ұйымы, атқаратын лауазымын міндетті түрде көрсету керек.

**Өтінім - сауалнама**

|  |  |  |  |  |
| --- | --- | --- | --- | --- |
| **Аты-жөні** | **Аймақ** | **Білім беру ұйымы** | **Атқаратын лауазымы** | **Байланыс деректері** |
| Иванов  Иван  Иванович | Теміртау | «Дамуы шектелген балаларға арналған облыстық №2 арнайы мектеп- интернаты» ҚММ | Әлеуметтік педагог | Жұм.тел.  8 (7213) 55555  Ұялы тел.  8 777 674 45 47 |

- байқауға қатысу үшін төлем түбіртегінің көшірмесі.

4.3. Байқау **екі кезеңнен тұрады** **16.11. - 20.12.2015 дейін:**

бірінші кезең: **16.11.**- **15.12. 2015 дейін** байқау материалдарын қабылдау.

екінші кезең: **21.12.**-**27.12. 2015 дейін** байқаудың қорытындыларын шығару және марапаттау.

4.4. Байқауға қатысу жарнасы 1000 теңгені құрайды.

Байқауға қатысу төлем ақысы БД ОӘО бухгалтериясында үстемақысыз қабылданады.

4.5. БД ОӘО байқауды дайындауға және өткізуді басшылыққа алады,

мына мекенжай бойынша орналасқан: Қарағанды қ., 8/2 С.Сейфуллин көшесі, 3 қабат, каб. 305, телефон: 8(7212) 50-61-16. E-mail: otdel.doirovi@mail.ru

**5. Байқау материалдарына қойылатын талаптар**

5.1.Эссе ресімдеуге қойылатын талаптар:

• жұмыс Microsoft Word мәтіндік өңдегіште орындалады (97-2010);

• шрифт Times New Roman, кегль 14, жоларалық интервал 1;

• барлық жиектері 2 см;

• ұзындығы бойынша тегістеу;

• көлемі 2 баспа беттен аспайтын А4 форматы.

**6. Байқау материалдарын бағалау өлшемдері**

Жұмысты бағалауда мыналар ескеріледі:

6.1. Жұмыс автордың өзінікі болуы тиіс, яғни басқа авторлардың жұмысын ішінара немесе толық пайдалануға болмайды.

6.2. Эссе таңдалған мәтінге сәйкес болуы тиіс.

6.3. Жалпы мәселені түсіне білу дағдысы (тақырып бойынша эсседе автордың жеке пікірі болуға тиіс).

6.4. Жеке әлеуметтік тәжірибесімен өзінің көзқарасын дәлелдеуі тиіс.

6.5. Эссе тіл нормаларын сақтай отырып жалпыға түсінікті қарапайым тілмен жазылуы тиіс.

6.6. Эссе көлемі 2 баспа беттен аспауы тиіс.

**7. Қорытындылау және марапаттау**

7.1. Байқауға қатысушылардың материалдарын бағалауды құзырлы қазылар алқасының құрамына енетін Қарағанды облысы білім беруді дамыту оқу - әдістемелік орталығының әдіскерлері мен білім беру ұйымдарының педагогтары жүзеге асырады.

7.2. Қазылар алқасының шешімі тиісті хаттамамен ресімделеді.

7.3. Байқауға қатысқан барлық қатысушыларға сертификаттар беріледі. Байқау жеңімпаздары I, II, III дәрежелі дипломдармен, алғыс хаттармен марапатталады.

7.4. Байқаудың қорытындысы БД ОӘО сайтында umckrg.gov.kz

2015 жылдың 27 желтоқсанына дейін жарияланады.

7.5. Үздік жұмыстар «Ізденіс» газетінде жарияланады.